**ОПШТИ КОНКУРСНИ УСЛОВИ**

1. **РАСПИШУВАЧ НА КОНКУРСОТ**

Распишувач на конкурсот е Градоначалникот на Општина Битола.

1. **ВИД НА КОНКУРС**

Конкурсот е јавен, анонимен и едностепен, а право на учество имаат сите правни и физички лица државјани на Република Северна Македонија.

Поединци или групи имаат право да учествуваат само со еден труд.

1. **ПРЕДМЕТ НА КОНКУРСОТ**

Предмет на конкурсот е избор на Решение за редизајнирање на Кружен тек кај месноста “Дулие“ во Битола на Тема - **Круг на јарболите**

1. **ПОДАТОЦИ ЗА ДОКУМЕНТАЦИЈАТА :**

Распишувачот на конкурсот им ја доставува на учесниците следната документација:

1. Текстуален дел:

-Историски аспект;

-Идејно-естетски аспекти при редизајнирање на Кружен тек кај месноста “Дулие“ во Битола на Тема - Круг на јарболите

 б) Графички дел:

 - Местоположба на кружниот тек во поширокото опкружување;

 - Ажурирана геодетска подлога

 Документацијата може да се подигне на шалтерите во зградата на Општина Битола, почнувајќи од денот на објавување на конкурсот или со превземање од веб страната на Општина Битола : [www.bitola.gov.mk](http://www.bitola.gov.mk)

Во конкурсниот труд (конкурсниот материјал е наведен во Елаборатот) мора да бидат приложени и два затворени пликови, во бела боја, формат Б6. Во првиот со назнака ,,АВТОР“ треба да биде ставено името и презимето на авторот, соработниците, процентот на делба на наградата и жиро сметки. Во вториот плик со назнака ,,АДРЕСА ЗА КОНТАКТИРАЊЕ“ треба да биде ставена адресата за контактирање со учесниците на конкурсот и телефонскиот број. На двата пликови мора да биде ставена шифрата на трудот во горниот десен агол. На пратката на трудот треба да стои назнака „ ЗА КОНКУРС“.

Целокупната документација се доставува во плик во бела боја, формат Б4, во архивата на општина Битола, Булевар 1-Ви Мај бр.61 соба 319, до датумот означен како краен рок( 10.01.2020 до 16.00 часот).

1. **СОДРЖИНА НА КОНКУРСНОТО РЕШЕНИЕ**

Конкурсното решение мора да содржи: графички прилози, текстуално образложение и 3Д анимација.

ГРАФИЧКИ ПРИЛОЗИ:

* Ситуационо решение - 1:500
* Карактеристични основи - 1:100
* Карактеристични пресеци - 1:100
* Карактеристични Изгледи - 1:100
* Карактеристични детали - 1:10 или 1:25

ТЕКСТУАЛНО ОБРАЗЛОЖЕНИЕ

3Д АНИМАЦИЈА

1. **РОКОВИ**

Времето предвидено за изработка на Решението е од денот на објавување на конкурсот 06.12.2019 година до 10.01.2020 година до 16.00 часот.

Трудот може да се предаде лично или со посредство на сите официјални транспортни средства. Како време на предавање на трудот ќе се смета датумот на жигот. Трудовите се испраќаат на адреса на Општина Битола – ул.“Булевар 1-ви мај“бр.61, Битола.

1. **НАГРАДИ**

За избранoто Решение, Жири комисијата доделува награда од 60 000, 00 денари за прво наградениот труд и најмногу до 6 000,00 денари за секој труд кој ќе ги задоволи критериумите на конкурсот.

Доделените награди ќе им бидат исплатени на авторите по објавување на резултатите од конкурсот, најдоцна 15 дена од денот на изборот на најдобро решение. Со исплатата на наградите, распишувачот се стекнува со право да ги користи трудовите целосно или делумно, повеќекратно.

Пристигнатите трудови ќе ги прегледа и оцени Жири комисија за избор на Решение за редизајнирање на Кружен тек кај месноста “ Дулие“ во Битола на Тема- Круг на јарболите. Жири комисијата го задржува правото да не додели награда.

1. **ПРАВА И ОБВРСКИ НА УЧЕСНИЦИТЕ И ЖИРИ КОМИСИЈАТА ЗА ИЗБОР НА РЕШЕНИЕ ЗА РЕДИЗНАЈНИРАЊЕ НА КРУЖЕН ТЕК КАЈ МЕСНОСТА “ДУЛИЕ“ ВО БИТОЛА НА ТЕМА - КРУГ НА ЈАРБОЛИТЕ**

Со доставување на трудот, учесниците ги прифаќаат сите услови на конкурсот.

Со исплата на наградите на авторите на конкурсните трудови распишувачот се стекнува со право да ги користи целосно или делумно, повеќекратно.

На трудот кој ќе биде прифатен за изведба, врз основа на резултатите од конкурсот и препораките на Жири комисијата за избор на Решение за редизнајнирање на Кружен тек кај месноста “Дулие“ во Битола на Тема - Круг на јарболите, распишувачот на конкурсот (инвеститорот) ќе му обезбеди авторско право и понатамошна разработка на проектот под услови прифатливи за двете страни.

Распишувачот на конкурсот има право да ги корегира своите првобитни програмски барања во зависност од сознанијата стекнати на конкурсот, квалитетот на првопласираниот труд и сугестиите на Жири комисијата.

Жири комисијата за избор на Решение ќе донесе одлука за најдобро решение во рок од 15 денови, по завршувањето на конкурсот, а резултатите од конкурсот ќе ги објави на веб страната и на огласна табла на општината.

Распишувачот на конкурсот ќе организира изложба на конкурсните трудови. Времето и местото на одржување на изложбата ќе бидат објавени заедно со резултатите од конкурсот. За сите конкурсни трудови ќе биде изработена фото документација.

После затворањето на изложбата, ненаградените конкурсни трудови, учесниците ќе можат да ги подигнат во рок од 10 дена.

1. **КРИТЕРИУМИ НА ЖИРИ КОМИСИЈАТА ЗА ИЗБОР НА РЕШЕНИЕ ЗА РЕДИЗАЈНИРАЊЕ НА КРУЖЕН ТЕК КАЈ МЕСНОСТА – ДУЛИЕ ВО БИТОЛА НА ТЕМА : КРУГ НА ЈАРБОЛИТЕ**

Основни чинители за вреднување на конкурсните трудови ќе бидат:

* Целокупниот идеен изглед на кружниот тек во сооднос со амбиентот;
* Идејата на авторот - инвентивноста;
* Симболот/пораката што ќе ја пренесе решението;
* Почитување и вградување на пропишаните услови во Решението;
* Силината на уметничкиот израз на кружниот тек;
* Застапеноста на идејните пораки содржани во конкурсните услови;
* Урбанистичко-просторна концепција на пошироката локација;
* Економичност на решението;
* Предвидена можност за етапна градба;
* Карактеристики и својства на применетите метаријали;
* Можност за деливост на Решението;
* Техничка опременост на елаборатот.